માનવમિત્ર, નવી દિલ્હી : ક્રૂડ ઓઈલની સતત વધી રહેલી કીમતોને લઈને ભારતે હવે તેલ ઉત્પાદક દેશોને ચેતવણી આપતાં જણાવ્યું છે કે કાં તો તમે ક્રૂડ ઓઈલની કીમતોમાં ઘટાડો કરો નહીં તો અમે માગ ઘટાડી દઈશું. દુનિયામાં સૌથી વધારે ક્રૂડ ઓઈલની માગ ધરાવતા દેશોમાં ભારતનો પણ સમાવેશ થાય છે અને ભારતે ઓપેક દેશોને જણાવ્યું છે કે તેમણે ભાવ ઘટાડવાનું શરૂ કરવું પડશે અથવા તો ખરીદીમાં અમે ઘટાડો કરીશું અને તે માટે આ દેશો તૈયાર રહે.